CELEX: C2004/228/14
Language: da
Date: 2004-09-11 00:00:00
Title: Domstolens dom (Anden Afdeling) af 15. juli 2004 i sag C-415/02, Kommissionen for De Europæiske Fællesskaber mod Kongeriget Belgien (Traktatbrud — indirekte skatter — direktiv 69/335/EØF — kapitaltilførsel — afgift på børstransaktioner — afgift på levering af ihændehaverpapirer)

11.9.2004   
            
            
               DA
            
            
               Den Europæiske Unions Tidende
            
            
               C 228/7
            
         
      DOMSTOLENS DOM
   
   (Anden Afdeling)
   af 15. juli 2004
   i sag C-415/02, Kommissionen for De Europæiske Fællesskaber mod Kongeriget Belgien (1)
   
   (Traktatbrud - indirekte skatter - direktiv 69/335/EØF - kapitaltilførsel - afgift på børstransaktioner - afgift på levering af ihændehaverpapirer)
   (2004/C 228/14)
   Processprog: fransk
   I sag C-415/02, Kommissionen for De Europæiske Fællesskaber (befuldmægtigede: R. Lyal og C. Giolito) mod Kongeriget Belgien (befuldmægtiget: A. Snoecx, bistået af B. van de Walle de Ghelcke), angående en påstand om, at det fastslås, at Kongeriget Belgien har tilsidesat sine forpligtelser i henhold til artikel 11 i Rådets direktiv 69/335/EØF af 17. juli 1969 om kapitaltilførselsafgifter (EFT L 1969 II, s. 405), som ændret ved Rådets direktiv 85/303/EØF af 10. juni 1985 (EFT L 156, s. 23), idet det:
   
               —
            
            
               opkræver afgift på børstransaktioner ved tegning af nye værdipapirer i Belgien, der udstedes dels i forbindelse med stiftelsen af et selskab eller en investeringsfond, dels efter gennemførelsen af en kapitalforhøjelse, dels i forbindelse med lånoptagelse, og
            
         
               —
            
            
               opkræver afgift på levering af ihændehaverpapirer ved den fysiske udlevering ihændehaverpapirer, der angår belgiske eller udenlandske offentlige midler, når det drejer sig om nye værdipapirer, der udstedes dels i forbindelse med stiftelsen af et selskab eller en investeringsfond, dels som følge af gennemførelsen af en af kapitalforhøjelse, dels i forbindelse med lånoptagelse,
            
         har Domstolen (Anden Afdeling), sammensat af afdelingsformanden, C.W.A. Timmermans, og dommerne C. Gulmann, R. Schintgen (refererende dommer), F. Macken og N. Colneric; generaladvokat: A. Tizzano; justitssekretær: ekspeditionssekretær M.-F. Contet, den 15. juli 2004 afsagt dom, hvis konklusion lyder således:
   
               1)
            
            
               Kongeriget Belgien har tilsidesat sine forpligtelser i henhold til artikel 11 i Rådets direktiv 69/335/EØF af 17. juli 1969 om kapitaltilførselsafgifter, som ændret ved Rådets direktiv 85/303/EØF af 10. juni 1985, idet det
               opkræver afgift på børstransaktioner ved tegning af nye værdipapirer i Belgien, der udstedes dels i forbindelse med stiftelsen af et selskab eller en investeringsfond, dels efter gennemførelsen af en kapitalforhøjelse, dels i forbindelse med lånoptagelse
               og opkræver afgift på levering af ihændehaverpapirer ved den fysiske udlevering af ihændehaverpapirer, der angår belgiske eller udenlandske offentlige midler, når det drejer sig om nye værdipapirer, der udstedes dels i forbindelse med stiftelsen af et selskab eller en investeringsfond, dels efter gennemførelsen af en af kapitalforhøjelse, dels i forbindelse med lånoptagelse.
            
         
               2)
            
            
               Kongeriget Belgien betaler sagens omkostninger.
            
         
      (1)  EFT C 19 af 25.1.2003.